BANPU โบรกฯชี้ปีนี้กำไรแตะ 2-3 พันลบ. ราคาถ่านหินสูงต่อเนื่อง รับ Demand ในจีนพุ่ง
BANPU โบรกฯชี้ปีนี้กำไรแตะ 2-3 พันลบ.ราคาถ่านหินสูงต่อเนื่อง รับ Demand ในจีนพุ่ง แนะซื้อเก็งกำไร
BANPU โบรกฯชี้ปีนี้กำไรแตะ 2-3 พันลบ.ราคาถ่านหินสูงต่อเนื่อง รับ Demand ในจีนพุ่ง แนะซื้อเก็งกำไร
21 ก.ค. 2564

บล.โนมูระ พัฒนสิน ระบุในบทวิเคราะห์วันนี้ (20 ก.ค.64) ว่า บริษัท บ้านปู จำกัด (มหาชน) หรือ BANPU (Trading): S 14.0/13.7 R 15.0/15.5 (Stop Loss: 13.3) ธุรกิจอยู่ในช่วงเปลี่ยนโครงสร้างมาเน้นกลุ่มโรงไฟฟ้า+Energy Tech ผ่านกลยุทธ์ “Greener, Smarter Growth” ซึ่งเริ่มเห็นการลงทุนที่มากขึ้น
ขณะที่ ธุรกิจเดิมถ่านหินยังสร้างกระแสเงินสดในระดับสูง โดยเฉพาะภาวะปัจจุบันราคาถ่านหินสูง โดย Consensus ประเมิน ผลประกอบการปี 2564 จะพลิกมากำไรราว 2-3 พันล้านบาท (ไตรมาส 1/2564 อยู่ที่ 1.5 พันล้านบาท) จากขาดทุนปีก่อน ซึ่งราคาถ่านหินที่ยังเพิ่มต่อเนื่อง เป็น Upside ประมาณการตลาดได้
โดยมองราคาปัจจุบันยังเก็งกำไรได้ ขณะที่ราคาถ่านหินยังปรับเพิ่มต่อเนื่องวานนี้ +1.5% ที่ US$150.83/ตัน จากทั้ง Demand ที่เพิ่มในจีน และ Supply จำกัด จากกระแสความขัดแย้ง จีน-ออสเตรเลีย+ ราคาตลาดรับรู้เรื่องการเพิ่มทุน RO 4 : 1 @ 5 บาท + แจก Warrant 3 ชุด มาแล้ว มองเก็งกำไรได้ (ขึ้น XR 16 ส.ค.)